242 
bekendt, have aldeles ikke benyttet frøene som hjælpe- 
middel til arternes adskillelse i denne slægt; kun hos nogle 
finder man, dog mest korte og spredte, bemærkninger om 
enkelte arter. Fries (Nov. fl. 6uec. p. 132) tillægger f. eks. 
C. strigosum »)semina scabra«, men en beskrivelse af de 
øvrige arters frø som modsætning hertil savnes; Grenier 
(FI. Fr. 1, p. 268) betegner frøene af C. semidecandrum 
som »>finement tuberculeuses « , men giver heller ikke nogen 
oplysning om frøene hos de andre beslægtede arter. Men af 
disse enkelt stående angivelser kan ingen artsdiagnose udledes, 
og de citerede udtryk kunne derfor, så længe ingen sammen- 
ligning fremhæver modsætningen til andre arters frø, passe på 
flere af disse. Reichenbach (Ic. fl. Germ. V, p. 38) har dog 
anstillet en sammenligning: idet han nemlig beskriver frøene 
hos C. triviale (C. vulgatum) «semina lateribus elevatis 
(nec discoideo-impressis) utrinque granuloso-scabra«, har han 
som modsætning hertil tillagt de øvrige her omhandlede arter 
»semina disco utrinque lævi«, men den her angivne forskel 
beror til dels på en fejltagelse, der må hidrøre fra, at forf., 
hvilket hans figurer også vise , kun har anvendt lupe- 
forstørrelse ved frøenes undersøgelse. Selv hos Fenzl, der 
har givet de vigtigste bidrag til kundskab om Cerastiernes 
frø overhovedet (s. anf. st.), findes netop om de her nævnte 
arter kun forholdsvis få og ufuldstændige oplysninger. 
Ved mikroskopets hjælp ses det, endog med en ikke 
meget stærk forstørrelsesgrad, at frøene hos disse nær beslæg- 
tede Cerastium-arter ere kendeligt forskellige i flere henseender, 
og dersom denne forskel, hvad jeg har grund til at antage *) 
viser sig konstant omtrent således som den er fremstillet på 
den vedføjede tavle, vil den kunne yde et godt hjælpemiddel 
til arternes adskillelse. 
Formen varierer fra næsten kredsrund (C. strigosum, 
fig. 16), skævt oval (C. vulgatum, fig. 24) til omvendt 
ægformet (C. semidecandrum, fig. 18 og C. tetrandrum. 
*) Jeg har af de fleste arter undersøgt fro af planter fra flere 
forskellige voksesteder. 
